Crna Gora

Glavni grad-Podgorica

**Komisija za dodjelu subvencija za postavljanja parking garaža za bicikla**

Broj:01-018/22-1335

Podgorica, 21. februar 2022. godine

Na osnovu člana 5 Zakona o životnoj sredini („Službeni list Crne Gore“ brj: 52/16 i 73/19), člana 27 stav 1 tačka 8 Zakona o lokalnoj samoupravi („Službeni list Crne Gore“ broj: 02/18, 34/19 i 38/20), člana 24 stav 1 tačka 8 Statuta Glavnog grada (“Službeni list-opštinski propisi broj: 08/19 i 20/21), Komisija za dodjelu subvencija za postavljanja parking garaža za bicikla, obrazovana Rješenjem broj: 01-018/22-1334 od 21. februara 2022. godine, objavljuje

**JAVNI POZIV**

**za dodjelu subvencija za postavljanje praking garaža za bicikla**

**I-**Pozivaju se skupštine etažnih vlasnika sa prebivalištem, odnosno sjedištem na teritoriji Glavnog grada-Podgorica, da dostave svoje prijave na Javni poziv za dodjelu subvencija za postavljanje parking garaža za bicikla (u daljem tekstu: javni poziv).

**II-**Javni poziv se odnosi na dodjelu subvencija za postavljanje parking garaža radi rješavanja pitanja bezbjednog parkiranja bicikala.

Poziv se odnosi na definisane lokacije i to:

1. **Centar** – bulevari Svetog Petra Cetinjskog, Stanka Dragojevića, Ivana Crnojevića, ulica Marka Miljanova
2. **Stara varoš, Drpe Mandića** – ulica Kralja Nikole, Bracana Bracanovića (ukljućujući zgradu “Razvršje”), bulevar Ibrahima Dreševića, Mitra Bakića, Oktobarske revolucije (zgrade sa obje strane ulice), ulica Bratstva i jedinstva (zgrade sa obje strane ulice), Trg Božane Vučinić
3. **Zabjelo** – ulica Kralja Nikole, 27. marta (uključujući zgradu “Zabjelska Vektra”), princeze Ksenije (zgrada “Splićanke”), ulica Vojvode Ilije Plamenca, Nova 4, ulica Radosava Burića
4. **Blok 5** – bulevar Mihaila Lalića, ulice Meše Selmivoića, Blaža Jovanovića, Velizara Terzića
5. **City kvart** – ulice Cetinjski put, ulica radnog naziva “b”, Vojvode Maša Đurovića, Radoja Dakića, Studentska (uključujući “Profesorske zgrade”)
6. **Stari aerodrom, Konik** – Cvijetna ulica, bulevar Veljka Vlahovića (zgrade sa obje strane ulice), bulevar Ibrahima Koristovića, ulice Avda Međedovića, Pera Ćetkovića, bulevar Josipa Broza Tita.

Parking garaža za bicikla je dimenzija u osnovi 2,31 x 3,2 m, visine 1,48 m.

Konstrukcija je od HOP 30x30x2 spojenih varenjem. Sa gornje, prednje i zadnje strane, garaža se oblaže sinusoidnim čeličnim plastificiranim limom debljine 0,5 mm. Na bočnim stranama se postavlja grif mreža 40x40 i to na način da je svaka žica zavarena za krajnji konstruktivni ram. Garaža se otvara sa prednje strane podizanjem vrata koja su sa konstrukcijom povezana preko modifikovane šarke, napravljene od HOP 30x20x2 u kombinaciji sa cijevima f30 i f27 na način koji omogućava rotaciju pri otvaranju. Mehanizam otvaranja je dopunjen gasnim amortizerima dovoljne jačine da drže vrata otvorenim pri opterećenju od cca 5kg. Zaključavanje vrata se vrši preko brave sa bočnim „slajd“ pinovima na sef ključ. Unutar parking garaže postavljaju se četiri stalka za vezivanje bicikala, stalci se izrađuju od HOP 50x20x2 vertikalno postavljenih, na čijem kraju se ugrađuje HOP f17 prsten kroz koji je moguće provući sajle, lance i druge elemente za osiguranje bicikala. Stalci su međusobno i sa konstrukcijom garaže povezani horizontalnom nosećom kutijom HOP 50x20x2.

Parking garažu za bicikla obavezno je izraditi u skladu sa ovim opisom i grafičkim prilozima koji su sastavni dio poziva.

**III-** Ovim Javnim pozivom Glavni grad stavlja na raspolaganje 6.600,00 eura.

Maksimalan iznos koji jedna skupština etažnih vlasnika može dobiti je 1.100eura.

**IV-** Javni poziv je otvoren **20** dana od dana njegovog objavljivanja u dnevnom listu i web stranici Glavnog grada –Podgorica.

**V-**U zapečaćenoj koverti, učesnici Javnog poziva prilažu:

1.prijavu (Obrazac 1);

2.dokaz o stanju na računu Skupštine etažnih vlasnika;

3.odluku Skupštine etažnih vlasnika ili potpisanu saglasnost više od 50% članova Skupštine etažnih vlasnika;

4.ukoliko je parking u vlasništvu skupštine etanih vlasnika ovjerenu izjavu kojom daju saglasnost da se garaža postavi na navedenom mjestu;

5.fotografije sa prijedlogom mjesta postavljanja garaže;

6.profakturu za izradu garaže, izdatu od strane privrednog lica registrovanog za obavljanje djelatnosti iz sektora prerađivačke industrije.

Za jednu lokaciju može se prijaviti više skupština etažnih vlasnika.

.

**VI-**Prijava na Javni poziv se podnosi Komisiji na propisanom Obrascu u zapečaćenoj koverti, sa naznakom: “Prijava na Javni poziv za dodjelu subvencija za postavljanje parking garaža za bicikla –ne otvaraj” i predaje se na pisarnici Glavnog grada- Podgorica, Trg Nezavisnosti, br. 20 zaključno sa  **14. martom 2022. godine.**

**VII-**Neblagovremenu dokumentaciju Komisija vraća pošaljiocu neotvorenu.

Komisija otvara blagovremeno podnijete zapečaćene koverte na prvoj sjednici nakon isteka roka za podnošenje zahtjeva. Ako utvrdi da učesnik nije dostavio **svu dokumentaciju** propisanu tačkom IV ovog Javnog poziva, Komisija će učesnika obavijestitit pisanmim putem da nedostatak otkloni u roku od **tri dana** od dana prijema obavještenja. Ukoliko učesnik nedostatak ne otkloni u ostavljenom roku, Komisija će zahtjev odbiti.

**VIII-**Informacije o svim pitanjima od značaja za učešće na Javnog poziva mogu se dobiti svakog radnog dana na telefon: 020/665-040 i/ili e-mail: bojana.sarovic@podgorica.me.

Komisijasprovodi postupak raspodjele sredstava po ovom Javnom pozivu u skladu sa Poslovnikom o radu broj: 01-018/22-1334 od 21. februara 2022. godine.

**IX-**Na Rang listu može se uložiti prigovor u roku od 3 dana od dana njenog objavljivanja na sajtu Glavnog grada.

Rang lista se objavljuje na sajtu Glavnog grada-Podgorica.

Gradonačelnik Glavnog grada istekom roka za prigovore donosi zaključak o izboru i zaključuje ugovor sa odabranim učesnicima Javnog poziva.

Realizaciju zaključenog ugovora prati Komisija.

**PREDSJEDNIK KOMISJE**

**Serhatlić Edina**